text: [{"text_idx": "#000001", "text": "- Ikki r\u00e6tt at millum tveir tri\u00f0ingar og tri\u0301ggir fjo\u0301r\u00f0ingar av f\u00f8royingum skulu ver\u00f0a smitta\u00f0ir"}, {"text_idx": "#000002", "text": "Hetta sigur l\u00e6knin Marnar Fri\u0301\u00f0heim Kristiansen i\u0301 kjalarv\u00f8rinum av innslagnum i\u0301 Degi & Viku i\u0301 gja\u0301r, har Jo\u0301gvan Thomsen eisini gav eina meting av v\u00e6nta\u00f0a smittutalinum um mi\u00f0jan apri\u0301l"}, {"text_idx": "#000003", "text": "Trupulleikin vi\u00f0 metingini er, at reproduktio\u0301nstali\u00f0 er rokna\u00f0 til at vera alt ov h\u00f8gt, sigur l\u00e6knin (Ski\u0301ggjamynd)"}, {"text_idx": "#000005", "text": "Hetta sigur Marnar Fri\u0301\u00f0heim Kristiansen, l\u00e6kni, er sto\u0301ri trupulleikin i\u0301 u\u0301trokningunum hja\u0301 Jo\u0301gvani Thomsen, sivilverkfr\u00f8\u00f0ingini, um hvussu korona fer at sprei\u00f0a seg i\u0301 F\u00f8royum."}, {"text_idx": "#000006", "text": "I\u0301 Degi og viku i\u0301 gja\u0301r var\u00f0 vi\u0301st a\u0301, hvussu no\u0301gv fo\u0301lk kunnu v\u00e6ntast at ver\u00f0a smitta\u00f0i vi\u00f0 koronavirusinum, og hvussu st\u00f8\u00f0an hev\u00f0i veri\u00f0 a\u0301 pa\u0301skum, um eingin tilt\u00f8k h\u00f8vdu veri\u00f0 sett i\u0301 verk mo\u0301ti smittuspja\u00f0ing."}, {"text_idx": "#000007", "text": "Ta\u00f0 var\u00f0 eisini bori\u00f0 fram, at tveir tri\u00f0ingar ella tri\u0301ggir fjo\u0301r\u00f0ingar av i\u0301bu\u0301gvunum i\u0301 F\u00f8royum skulu hava havt koronavirusi, a\u0301\u00f0renn samfelagi\u00f0 kann koyra heilt aftur."}, {"text_idx": "#000008", "text": "Hesum vi\u0301sir Marnar Fri\u0301\u00f0heim Kristiansen aftur i\u0301 einari dagf\u00f8ring a\u0301 Facebook. L\u00e6knin ger greitt, at reproduktio\u0301nstali\u00f0 (R0- R nought) - ta\u00f0 er hvussu no\u0301gv onnur ein smitta\u00f0ur perso\u0301nur kann v\u00e6nta\u00f0 at smitta - vi\u00f0 galdandi tilt\u00f8kum er l\u00e6gri, og um tilt\u00f8kini halda, so ver\u00f0ur ta\u00f0 v\u00e6l l\u00e6gri."}, {"text_idx": "#000009", "text": "Marnar skrivar, at u\u0301tfra\u0301 ny\u0301ggjum t\u00f8lum og metingum hja\u0301 Statens Serum Institut, og um vit samanbera okkum vi\u00f0 Danmark, kann tali\u00f0 metast at ver\u00f0a ni\u00f0ur i\u0301mo\u0301ti 1 sum ti\u0301\u00f0in gongur og vi\u00f0 tilt\u00f8kunum, og kanska enn ta\u0301 undir 1, um ta\u00f0 gongur heilt v\u00e6l. Hetta hevur sja\u0301lvandi sto\u0301ra a\u0301virkan a\u0301 v\u00e6nta\u00f0u gongdina."}, {"text_idx": "#000010", "text": "I\u0301 mun til hvussu no\u0301gvir f\u00f8royingar skulu ver\u00f0a smitta\u00f0ir, a\u0301\u00f0renn vit kunnu v\u00e6nta at samfelagi\u00f0 koyrir aftur sum vant - um vit skulu hava floksimunitet fyri Korona - so kann ta\u00f0, u\u0301tfra\u0301 v\u00e6nta\u00f0a reproduktio\u0301nstalinum, liggja a\u0301 a\u0301lei\u00f0 einum tri\u00f0ingini av fo\u0301lkinum ella l\u00e6gri."}, {"text_idx": "#000013", "text": "Eisini s\u00f8gdu tey, at fyri at vit skulu kunnu vera operationel sum samfelag, skulu 66-75% av \u00f8llum vera smitta\u00f0i."}, {"text_idx": "#000014", "text": "Feilurin tey gera, er at reproduktio\u0301nstali\u00f0 (R0) tey rokna vi\u00f0 er alt ov h\u00f8gt.Ta\u00f0 bleiv sagt i\u0301 D&V at reproduktio\u0301nstali\u00f0 hja\u0301 korona uttan verjandi tilt\u00f8k liggur a\u0301 3. T.v.s. at hv\u00f8rt sju\u0301kutilfeldi smittar 3 onnur. Vi\u00f0 tilt\u00f8kunum sum vit seta i\u0301 verk var sagt at R0 fall til 2."}, {"text_idx": "#000015", "text": "SSI hev\u00f0i i\u0301 gja\u0301r eina ny\u0301ggja rapport, har teir meta at reproduktio\u0301nstali\u00f0 hja\u0301 Korona er 2,1 um eingin tilt\u00f8k ver\u00f0a sett i\u0301 verk. Tey meta, at vi\u00f0 teirra tilt\u00f8kum, kunnu tey minka um R0 vi\u00f0 30-50%"}, {"text_idx": "#000016", "text": "I\u0301 Danmark ver\u00f0ur R0 mett at ver\u00f0a 2,1 sum u\u0301tgangsst\u00f8\u00f0i, men si\u0301\u00f0ani minka\u00f0 vi\u00f0 30-50% (1,05-1,47)."}, {"text_idx": "#000017", "text": "I\u0301 F\u00f8royum kunnu vit rokna vi\u00f0 at vit hava eitt enn l\u00e6gri R0, ti\u0301 tilt\u00f8kini hava eydnast so v\u00e6l. Ti\u0301 eru ta\u00f0 ti\u0301betur ikki hasi t\u00f8lini vit skulu forv\u00e6nta i\u0301 F\u00f8royum t\u00e6r n\u00e6stu vikurnar."}, {"text_idx": "#000018", "text": "Hvussu so vi\u00f0 u\u0301ttalilsinum um, at 66-75% skulu vera smitta\u00f0i a\u0301\u00f0renn vit kunnu vera operationel sum samfelag aftur?"}, {"text_idx": "#000019", "text": "Hetta byggir a\u0301, at vit skulu uppbygja floksimmunitet fyri Korona."}, {"text_idx": "#000020", "text": "Aftur her hevur reproduktio\u0301nstali\u00f0 ein ty\u0301dningarmikla leiklut, ti\u0301 ta\u00f0 hevur beinlei\u00f0is a\u0301virkan a\u0301, hvussu no\u0301gv skulu vera immun fyri at uppna\u0301a floksimmunitet.Ein kann rokna hvussu no\u0301gv, skulu vera immun fyri at uppna\u0301a floksimmunitet vi\u00f0 herd immunity threshold formlinum: 1 \u2013 (1/R0)Vi\u00f0 tilt\u00f8kunum vit hava gj\u00f8rt, kunnu vit rokna vi\u00f0 at R0 er v\u00e6l l\u00e6gri enn 2,1.Men um vit ganga u\u0301t fra\u0301 at R0=2,1 skulu 52,4% vera immun a\u0301\u00f0renn vit fa\u0301a herd immunity. Um vit siga R0=1,5, skulu 33,3% vera immun. Um R0=1,25 skulu 20% vera immun. O.s.v."}, {"text_idx": "#000021", "text": "Fyri ta\u00f0 n\u00e6sta s\u00e6r hetta pu\u0301ra burt fra\u0301 m\u00f8guleikanum fyri vaccinu, sum sja\u0301lvandi, er ta\u00f0 vit vo\u0301na fer at kunna geva okkum immunitet."}, {"text_idx": "#000022", "text": "DISCLAIMEREg eri l\u00e6kni, men kann als ikki kalla meg ekspert a\u0301 hesum \u00f8kinum. Ta\u00f0 er m\u00f8guligt at okkurt eg skrivi omanfyri hevur onkran feil. Men eg eri vi\u0301sur i\u0301, at reproduktio\u0301nsratan sum var\u00f0 bru\u0301kt i\u0301 KVF var ov h\u00f8g, og ti\u0301 gevur ov h\u00f8g t\u00f8l."}, {"text_idx": "#000027", "text": "Javnst\u00f8\u00f0unevndin: R\u00e6\u00f0isr\u00e6tturin skal liggja hja\u0301 kvinnuni"}, {"text_idx": "#000030", "text": "Slapp ikki at keypa i\u0301 Ru\u0301suni - Bru\u0301kti har\u00f0skap mo\u0301ti starvsfo\u0301lki"}]